laion/Wikipedia-Exotic huggingface dataset:
Jüri Kraft

Jüri Kraft (6. jaanuar 1935 Kasepää vald, Tartumaa – 15. märts 2023 Tallinn) oli eesti majandustegelane ja endine Eesti NSV riigitegelane. Ta lõpetas 1954. aastal Mustvee 1. Keskkooli ja 1959. aastal Tartu Riikliku Ülikooli majandusteaduskonna. Kraft oli aastatel 1963–1972 õmblusvabriku Sangar direktor ja 1972–1974 Vilhelmine Klementi nimelise Õmblustootmiskoondise direktor. Aastatel 1974–1977 oli Kraft Eesti NSV kergetööstuse ministri asetäitja ning 1977–1988 Eesti NSV kergetööstuse minister. 1985–1990 oli Kraft Eesti NSV Ülemnõukogu XI koosseisu liige. Ülemnõukogu saadikuna allkirjastas ta 16. novembril 1988 Eesti suveräänsusdeklaratsiooni. NSV Liidu Rahvasaadikute Kongressi liikmena (1989–1991) aitas Kraft kaasa Molotovi-Ribbentropi pakti avalikustamisele. Viimastel aastatel osales Jüri Kraft ka heategevuses. Ta kuulus aastaid Eesti Evangeelse Luterliku Kiriku (EELK) Tallinna Piiskopliku Toomkoguduse nõukogusse ja juhatusse ning oli EELK Kirikufondi nõukogu liige ja annetaja. Ta pidas väga oluliseks Eesti kultuuripärandi säilimist. 2005 Valgetähe III klassi teenetemärk 2007 Eesti Kaubandus-Tööstuskoja I klassi aumärk 2012 EELK Teeneteristi III järk 2019 Eesti aasta ettevõtja elutöö preemia 2021 EELK Tallinna Piiskopliku Toomkoguduse Maarja medal Eesti riiklike teenetemärkide kavaleride andmebaas presidendi kantselei kodulehel (president.ee). "EELK autasude otsing". Originaali arhiivikoopia seisuga 30. märts 2023. Vaadatud 19. märtsil 2023. Priit Pullerits. Elupõline tööstusjuht Jüri Kraft: eestlasi ja venelasi kokku panna ei saa! Postimees, 15. märts 2019.
Chhetrum

Chhertrum on üks sajandik Bhutani ngultrumist. Ühik võeti kasutusele 1979. Käibel on mündid väärtustes: 1 Chhertrum 5 Chhertrum'it 10 Chhertrum'it 25 Chhertrum'it Chetrum
Leoni maakond (Texas)

Leoni maakond (Leon County) on maakond USA-s Texase osariigis. Maakonna halduskeskus on Centerville. Maakonna pindala on 2797 km², millest 21 km² moodustab veepindala. Elanike arv oli 2010. aasta rahvaloenduse järgi 16 801. Aastal 2000 oli elanike arv 15 335. Freestone'i maakond (põhjas) Andersoni maakond (kirdes) Houstoni maakond (idas) Madisoni maakond (lõunas) Robertsoni maakond (läänes) Limestone'i maakond (loodes) Leoni maakond moodustati 1846. aastal Robertsoni maakonna osast. Maakond on saanud nime Victoria linna asutaja Martín De Leóni järgi. 2020 United States Census, vaadatud 1.01.2022. Leoni maakonna koduleht (inglise keeles)
Anders de la Motte

Lars Anders Thomas de la Motte (sündinud 19. juunil 1971) on politseiniku taustaga rootsi kriminaalkirjanik ja IT-spetsialist. "[BUZZ]", Tänapäev 2013, tõlkinud Kadri Papp (ISBN 9789949273249) "[GEIM]", Tänapäev 2012, tõlkinud Kadri Papp (ISBN 9789949272723) Internet: vahend maailmaga manipuleerimiseks, Postimees, 16. mai 2013
Leoni maakond

Leoni maakond (Leon County) on maakond USA-s Florida osariigis. Maakonna halduskeskus ja suurim linn on Tallahassee. Maakonna pindala on 1818 km², millest 91 km² moodustab veepindala. Elanike arv oli 2010. aasta rahvaloenduse järgi 275 487. Aastal 2000 oli elanike arv 239 452. Grady maakond (põhjas) Thomase maakond (kirdes) Jeffersoni maakond (idas) Wakulla maakond (lõunas) Gadsdeni maakond (läänes) Liberty maakond (läänes) Leoni maakond moodustati 29. detsembril 1824 Escambia ja Gadseni maakonna osadest. Maakond on saanud nime esimesena Florida pinnale jõudnud Euroopa maadeavastaja Juan Ponce de Leóni järgi. Apalachicola metsakaitseala (osa) 2020 United States Census, vaadatud 1.01.2022. Leoni maakonna koduleht (inglise keeles)
Hilli maakond (Texas)

Hilli maakond (Hill County) on maakond USA-s Texase osariigi keskosas. Maakonna halduskeskus ja suurim linn on Hillsboro. Maakonna pindala on 2554 km², millest 62 km² moodustab veepindala. Elanike arv oli 2010. aasta rahvaloenduse järgi 35 089. Aastal 2000 oli elanikke 32 321. Johnsoni maakond (põhjas) Ellise maakond (kirdes) Navarro maakond (idas) Limestone'i maakond (kagus) McLennani maakond (lõunas) Bosque'i maakond (läänes) Hilli maakond moodustati 1853. aastal. Maakond on saanud nime sõja- ja mereväe ministri George Washington Hilli järgi. 2020 United States Census, vaadatud 1.01.2022. Hilli maakonna koduleht (inglise keeles)
Hilli maakond

Hilli maakond (Hill County) on maakond USA-s Montana osariigis. Piirneb põhjas Kanadaga. Maakonna halduskeskus ja suurim linn on Havre. Maakonna pindala on 7552 km², millest 52 km² moodustab veepindala. Elanike arv oli 2010. aasta rahvaloenduse järgi 16 096. Aastal 2000 oli elanike arv 16 673. Liberty maakond (läänes) Chouteau maakond (lõunas) Blaine'i maakond (idas) Hilli maakond moodustati 1912. aastal. Maakond on saanud nime Great Northern Railway raudteeliini presidendi James J. Hilli järgi. Creedman Coulee National Wildlife Refuge Lake Thibadeau National Wildlife Refuge 2020 United States Census, vaadatud 1.01.2022. Hilli maakonna koduleht (inglise keeles)
Hüpervitaminoos

Hüpervitaminoos ehk vitamiinimürgistus ehk vitamiiniliigsus võib eeldatavasti tekkida organismides, kellele manustatakse ja kes tarbivad liigselt nii rasv- kui vesilahustuvaid vitamiinipreparaate.Vitamiinimürgistuseks vajalikud kogused ja mürgistusnähud ning patoloogiad ja ka ravi on erinevate loomade (sh inimese) jaoks erinevad. Hüpervitaminoose on esinenud järgmise vitamiinipreparaatide- retinooli, tiamiini, nikotiinhape, B6-vitamiini, biotiini, D-vitamiini, E-vitamiini ja K-vitamiini tarbimise ja manustamisega. Eestis tänapäeval kehtiva rahvusvaheliste haiguste klassifikatsiooni RHK-10 alusel kuuluvad hüpervitaminoosid IV peatüki alampeatükki E65-E68: Rasvumus ja muud liigtoitumuse vormid (ingl k Obesity and other hyperalimentation) jaotisse E67: Muud liigtoitumuse vormid (ingl k Other hyperalimentation) mida vajaduse korral täpsustatakse jaotistega: Muud liigtoitumuse vormid Avitaminoos Vitamiinid "Meditsiinisõnastik". Tõlkijad Katrin Rehemaa, Sirje Ootsing, Laine Trapido, lk 280, 2004, Kirjastus Medicina, ISBN 9985-829-55-7. Professional Guide to Diseases, 9th Edition, lk 566, 2008, Lippincott Williams&Wilkins, ISBN 0 7817-7899-9 Google`i raamatu osaline veebiversioon (vaadatud 04.06.2013) Subcommittee on Vitamin Tolerance, "Vitamin Tolerance of Animals", Natinal Research Council, National Academy Press, 1987, ISBN 0-309-03728-X,Google`i raamatu veebiversioon (vaadatud 05.08.2013) Homo erectus: A. WALKER, M. R. ZIMMERMAN & R. E. F. LEAKEY, A possible case of hypervitaminosis A in Homo erectus, Nature 296, 248 - 250 (18. märts 1982); doi:10.1038/296248a0
Reno No. 51

Reno No. 51 on vald Kanadas Saskatchewani provintsis. Valla keskus on Consul. Aastal 2006 oli elanike arv 462. Battle Creek Consul Govenlock Merryflat Nashlyn Oxarat Palisade Rangeview Robsart Senate Vidora West Plains Willow Creek http://www12.statcan.gc.ca/census-recensement/2011/dp-pd/prof/index.cfm?Lang=E http://www12.statcan.gc.ca/census-recensement/2011/dp-pd/prof/index.cfm?Lang=E
Hrazdani jõgi

Hrazdan (armeenia Հրազդան) on jõgi Aasias Armeenia mägismaal. Hrazdan algab umbes 1100 meetri kõrguselt Sevani järvest ning ülemjooksul voolab mägijõena läände, seejärel edelasse. Alamjooksul voolab Ararati tasandikul lõunasse ning suubub 826 meetri kõrgusel Türgi piiri lähedal vasakult Araksisse. Jõe pikkus on 141 km ja valgala pindala 2560 km². Hrazdani kaldal asuvad Sevan, Hrazdan, Masis ja Jerevan. Jõel on mitmeid hüdroelektrijaamu. Aastail 1930–1962 rajati jõele nn Sevan-Hrazdani kaskaad, mis koosnes kuuest hüdroelektrijaamast. Türgi keeles on jõe kohta kasutusel nimed Zengi, Zangu, Zanga ja Zengy. "ЭНЕРГЕТИКА АРМЕНИИ. ВЧЕРА, СЕГОДНЯ И ЗАВТРА". 2. veebruar 2009. Vaadatud 1. aprillil 2023.  Hrazdani jõgi – pildid, videod ja helifailid Wikimedia Commonsis
Rabamine

Rabamine on viljavihkude teradest tühjakslöömine vastu pinki (rabamispink), seina vms. Eesti talurahvakultuuris rabati enamasti rukist, harvem ka nisu, selleks löödi viljapäid vastu rehetoa seina, eriti Põhja-Eestis. Pärast rabamist alustati rehe all vilja peksmist koodi või vardaga. 19. sajandi lõpul Lõuna-Eestis enam rukist koodiga ei pekstud, piirduti vaid rabamise ja seejärel tüvelöömisega. Rehepeks Ropsimine Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 238 Rabamine, Eesti Põllumajandusmuuseum
Chase'i maakond (Nebraska)

Chase'i maakond (Chase County) on maakond USA-s Nebraska osariigis. Maakonna halduskeskus ja suurim linn on Imperial. Maakonna pindala on 2326 km², millest 8 km² moodustab veepindala. Elanike arv oli 2010. aasta rahvaloenduse järgi 3966. Aastal 2000 oli elanikke 4068. Hayesi maakond (idas) Dundy maakond (lõunas) Yuma maakond (edelas) Phillipsi maakond (läänes) Perkinsi maakond (põhjas) Chase'i maakond moodustati 27. veebruaril 1873. aastal. Maakond on saanud nime Nebraska peaprokuröri Champion S. Chase'i järgi. 2020 United States Census, vaadatud 1.01.2022. Chase'i maakonna koduleht (inglise keeles)
Chase'i maakond

Chase'i maakond on maakond Ameerika Ühendriikides Kansase osariigi keskosas. 2010. aastal elas maakonnas 2790 inimest. Maakonna keskus ja suurim linn on Cottonwood Falls (955 elanikku). Suuremad asulad on veel Strong City (580) ja Matfield Green (62). Maakonna pindala on 2015 km². Veepindala on 5 km². Morrise maakond (põhjas) Lyoni maakond (idas) Greenwoodi maakond (kagus) Butleri maakond (edelas) Marioni maakond (läänes) Chase'i maakond moodustati 11. veebruaril 1859 Butleri ja endise Wise'i maakonna osadest ning maakond oli 33. Kansase maakond. Maakond on saanud nime USA rahandusministri Salmon P. Chase'i järgi. Chase'i maakonna koduleht (inglise keeles)
Woodfordi maakond (Illinois)

Woodfordi maakond (Woodford County) on maakond USA-s Illinoisi osariigis. Maakonna halduskeskus ja suurim linn on Eureka. Maakonna pindala on 1405 km², millest 38 km² moodustab veepindala. Elanike arv oli 2010. aasta rahvaloenduse järgi 38 664. Aastal 2000 oli elanike arv 35 469. Marshalli maakond (põhjas) LaSalle'i maakond (kirdes) Livingstoni maakond (idas) McLeani maakond (kagus) Tazewelli maakond (läänes) Peoria maakond (läänes) Woodfordi maakond moodustati 1841. aastal Tazewelli ja McLeani maakonna osadest. Maakond sai nime Kentucky osariigis asunud Woodfordi maakonna järgi. Madalaim kuu keskmine temperatuur jaanuaris on maakonna halduskeskuses Eurekas −11 °C (13 °F) ja kõrgeim juulis 30 °C (86 °F). Madalaim temperatuur on mõõdetud 1905. aasta veebruaris −33 °C (−28 °F) ja kõrgeim temperatuur 1936. aasta juulis 44 °C (111 °F). Keskmine kuu sajuhulk varieerub 44 mm jaanuari ja mai 107 mm vahel. 2020 United States Census, vaadatud 1.01.2022. ""Monthly Averages for Eureka, Illinois"". The Weather Channel. (inglise keeles). 27. jaanuar 2011.{{netiviide}}: CS1 hooldus: tundmatu keel (link) Woodfordi maakonna koduleht (inglise keeles)
Woodfordi maakond

Woodfordi maakond (Woodford County) on maakond USA-s Kentucky osariigis. Maakonna halduskeskus ja suurim linn on Versailles. Maakonna pindala on 497 km², millest 3 km² moodustab veepindala. Elanike arv oli 2010. aasta rahvaloenduse järgi 24 939. Aastal 2000 oli elanikke 23 208. Franklini maakond (loodes) Scotti maakond (kirdes) Fayette'i maakond (idas) Jessamine'i maakond (kagus) Merceri maakond (edelas) Andersoni maakond (läänes) Woodfordi maakond moodustati 1789. aastal Fayette'i maakonna osast. Maakond on nime saanud Virginiast pärit kindrali William Woodfordi järgi. 1792. aastal moodustati osa maakonna territooriumist Scotti maakond, 1794. aastal Frankilini maakond. 2020 United States Census, vaadatud 1.01.2022. Woodfordi maakonna koduleht (inglise keeles)
Grady maakond (Georgia)

Grady maakond (Grady County) on maakond USA-s Georgia osariigis. Maakonna halduskeskus ja suurim linn on Cairo. Maakonna pindala on 1192 km², millest 6 km² moodustab veepindala. Elanike arv oli 2010. aasta rahvaloenduse järgi 25 011. Aastal 2000 oli elanike arv 23 659. Mitchelli maakond (põhjas) Thomase maakond (idas) Leoni maakond (lõunas) Gadsdeni maakond (edelas) Decaturi maakond (läänes) Grady maakond moodustati 17. augustil 1905. aastal Decaturi ja Thomase maakonna osadest. Maakond on saanud nime oraator Henry W. Grady järgi. 2020 United States Census, vaadatud 1.01.2022. Grady maakonna koduleht (inglise keeles)
Grady maakond (Oklahoma)

Grady maakond (Grady County) on maakond USA-s Oklahoma osariigis. Maakonna halduskeskus ja suurim linn on Chickasha. Maakonna pindala on 2860 km², millest 11 km² moodustab veepindala. Maakonna põhjapiiri moodustab Arkansas' suurim lisajõgi Canadian. Elanike arv oli 2020. aasta rahvaloenduse järgi 54 795. Aastal 2010 oli elanikke 52 431 ja 2000. aastal 45 516. Canadiani maakond (põhjas) McClaini maakond (idas) Garvini maakond (kagus) Stephensi maakond (lõunas) Comanche'i maakond (edelas) Caddo maakond (läänes) Praeguse maakonna alal elasid tšikasoo ja tšokto indiaanlased, kes sunniti sinna asuma 1830. aastatest Ameerika Ühendriikide kaguosast. Minco oli praeguse maakonna alal esimene linn, kuhu 1890. aastal raudtee jõudis. 1892. aastal ehitati Chicago, Rock Island and Pacific Railroadi raudteeliin läbi Chickasha, Ninnekah' ja Rush Springsi linna. Grady maakond moodustati 1907. aastal. Maakond on nime saanud oraator Henry W. Grady järgi. Interstate 44 U.S. Highway 62 U.S. Highway 81 U.S. Highway 277 State Highway 9 State Highway 17 State Highway 19 State Highway 92 Alex (2020. aasta seisuga 482 elanikku) Amber (413 elanikku) Blanchard (osaliselt McClaini maakonnas; 8879 elanikku) Bradley (78 elanikku) Bridge Creek (336 elanikku) Chickasha (halduskeskus; 16 051 elanikku) Minco (1500 elanikku) Ninnekah (775 elanikku) Norge (129 elanikku) Pocasset (183 elanikku) Rush Springs (997 elanikku) Tuttle (7413 elanikku) Verden (508 elanikku) 2020 United States Census, vaadatud 1.01.2022. Grady maakonna koduleht (inglise keeles)
Merapi

Merapi on 2911 meetri kõrgune kihtvulkaan Jaaval. Seda ümbritseb viiekilomeetrine ohuala. Vulkaani kõrval on kuumusest moondunud esemeid esitlev muuseum. Merapi on Indoneesia kõige aktiivsem vulkaan. Alates 1548. aastast on ta pursanud 68 korda. 1992. aastal alanud purse kestis 10 aastat. Vulkaani jalamil asub 637 tuhande elanikuga Yogyakarta linn ning külad ulatuvad mäenõlvu mööda isegi 1700 meetri kõrgusele. Vulkaan hakkas taas purskama 2006. aasta mai alguses. Kõik inimesed ümbruskonna küladest evakueeriti. Tavaliselt toimub väiksem purse iga paari aasta tagant ja suurem iga tosina aasta tagant. Tähelepanuväärsed, paljude ohvritega pursked on toimunud aastail 1006, 1786, 1822, 1872 (lähiajaloo suurim purse) ja 1930. 1006. aasta purse kattis kogu Kesk-Jaava tuhaga. On oletatud, et see viis selles piirkonnas eksisteerinud hindude Matarami kuningriigi kokkuvarisemiseni, mis lubas tekkinud võimuvaakumi järel moslemitel saada Jaava valitsejateks. Vulkaan hakkas uuesti purskama 26. oktoobril 2010. Selle ümbruskonnast evakueeriti üle 40 000 inimese. Hukkus vähemalt 32 inimest. Hävis üks küla. "REISISOOVITUS | Jaava saar: huvitavam kui Bali, eriti vulkaanisõpradele". Maaleht. Vaadatud 13. aprillil 2024.
Grizelda Kristiņ

Grizelda Kristiņ (läti keeles Grizelda Kristiņa, neiupõlvenimega Grizelda Bertholde; 19. märts 1910 Vaid – 2. juuni 2013) oli viimane elus olnud liivlane, kelle emakeel oli liivi keel. Ta lõpetas kooli Mazirbes, hiljem õppis kodumajanduskoolis Soomes (Orimattilas). Enne teist maailmasõda elas ta Riias, kus töötas sööklas ja seejärel sööklaid kontrollivas asutuses. Teise maailmasõja ajal pages ta Rootsi ja sealt aastal 1951 Kanadasse. Ta elas Campbellville'i linnas Ontario provintsis. Grizelda Kristiņ kirjutas liivikeelseid luuletusi. Tema nõbu oli Viktor Berthold (1921–2009). Šuvcāne, B. (25.02.2010). "Grizelda Kristiņa svin 100 gadu jubileju". Vaadatud 15.06.2018. «Mēs atstājām Zviedriju 1951. gada jūnija beigās ar kuģi Anna Salen un Halifaksā, Kanādā, iebraucām 3. jūlijā».
Vaide

Vaide (liivi keeles Vaid) on küla (skrajciems ehk hajaküla) Kuramaal Lätis. Küla asub Talsi piirkonnas Kolka vallas. Küla on esmamainitud 1582/1583. aastal Piltene vakuraamatus (Waiden). Toona kuulus seal Piltene mõisale neli majapidamist. Kahel talunikul olid liivi nimed – Tullepoyke ja Matze Samit. Hiljem kuulus küla kuni Läti iseseisvumiseni Dundaga mõisale. Vaide Lāži talus avati aastal 1920 algkool, kus õpetati ka liivi keelt. Vaide Ozolnieki talus peatusid liivlaste uurimise ajal nii Paul Ariste, Eduard Vääri kui ka Lauri Kettunen. Tol perioodil elas sealses Purvziedi talus metsavaht Edgars Hausmanis, kes rajas sinna väärtusliku puude kollektsiooni. Külas kasvavad Lāžase mänd (kõrgus 16 m) ja Purvziedi künnapuu on looduskaitse all. Külas asuvad Žonaki muinaskalmed on kohaliku mälestisena muinsuskaitse all. 1935. aasta rahvaloenduse põhjal elas külas 106 elanikku. 2010. aastal oli seal 8 ja 2015. aastal 10 elanikku. Aastail 2009–2021 kuulus küla Dundaga piirkonda. Vietvārdu datubāze, vaadatud 19.02 2019 Kolkas pagasta teritorijas plānojums ar grozījumiem 2010. a lk. 30-31 Latvijas īpaši aizsargājamām dabas teritorijām dabas datu pārvaldības sistēmā OZOLS "Valsts kultūras pieminekļu aizsardzības inspekcija". Originaali arhiivikoopia seisuga 23. juuni 2019. Vaadatud 23. juunil 2019. Kolkas pagasta teritorijas plānojums ar grozījumiem 2010. a lk. 49 Küla kaart
Vanua Levu

Vanua Levu on saar Melaneesias, Fidži suuruselt teine saar. See asub suuremast saarest Viti Levust 64 km kaugusel põhjas. Pindala 5587 km². Saar on mägine, kõrgus kuni 1032 meetrit. Saarel elas 2007. aastal 135 961 inimest.
Mizjakivski Hutorõ

Mizjakivski Hutorõ (ukraina keeles Мізяківські Хутори) on küla Ukrainas Vinnõtsja oblastis Vinnõtsja rajoonis. Elanike arv on 2283. Pindala on 9,7 km².
Antivitamiinid

Antivitamiinid on antitoitainete hulka kuuluvad erineva struktuuriga orgaanilised ja anorgaanilised ühendid, mis võivad olla nii looduslikku kui ka sünteetilist päritolu. Need võivad segada vitamiinide metaboliseerimist, konkureerida organismis vitamiinidega või takistada nende imendumist. Inimene saab antivitamiine peamiselt toidu ja ravimitega. Antivitamiinide klassifikatsioon erinevate organismide, liikide ja indiviidide lõikes võib olla erinev. Samuti mõjutavad antivitamiinide toimet tarbitavate toitainete kogused, kehakaal, biosaadavus, pH tasakaal, geneetilised faktorid ja organismi üldine tervislik seisund. Antivitamiinide toimet mõjutavad ka toiduainete töötlemine ja säilitamine. Antitoitained ja antivitamiinid võivad olla näiteks geneetiliselt muundatud organismid; looduslikud ühendid; pestitsiidid; ravimid; toidulisaained; vitamiinipreparaadid. Antivitamiinid on ka erinevate vitamiinide sünteetilised vormid ja strukturaalsed analoogid, mis kutsuvad organismis esile kunstliku vitamiinivaeguse (ingl k artificial deficiency). Näiteks saab mõnede organismide puhul sõltuvalt ainete kogustest klassifitseerida D-vitamiini antivitamiinina A-vitamiini, K-vitamiini ja E-vitamiini. Antivitamiin mõjutab vitamiini metabolismi peamiselt kolmel viisil: vitamiin lagundatakse ja selle toime jääb avaldumata, näiteks teatud toiduainetes leiduv ensüüm tiaminaas inaktiveerib sel moel B1-vitamiini; vitamiin lõimub antivitamiini molekulidega püsivaks ühendiks, näiteks avidiin moodustab biotiiniga soolestikus lahustumatu keemilise ühendi, mis ei allu metaboolsetele protsessidele; antivitamiini struktuur sarnaneb vitamiini molekulile ja see seondub rakkudes vitamiini retseptoritega, blokeerides need. Antivitameer Ensüümid Hormoonid Valgud Aminohapped Pestitsiidid Ravimite loend Toitainete loend Metabolisimi inhibiitorid Harris, L.J.. Antivitamins and Other Factors Influencing Vitamin Activity, Dunn Nutritional Laboratory, University of Cambridge and Medical Research Council Dewelopment of the concept of antivitamins, British Journal of Nutrition, 2, 1948, pp 362-373.doi:10.1079/BJN19480066. Veebiversioon (vaadatud 11.04.2013) Seetharamaiah Chittiprol, Biochemistry: Instant Notes for Medical Students, Jaypee Brothers Medical Publishers (P) Ltd; 1ST ed, lk 249, (2006), ISBN 978-8180615382, Google`i raamatu veebiversioon (vaadatud 05.06.2013) Friedrich W.Vitamins., lk 54, 1988, ISBN 3-11-010244-7. Google`i raamat osaline veebiversioon (vaadatud 17.04.2013) Veebiversioon (vaadatud 24.08.2013)
Chetrum

Chetrum (dzongkha keeles Phyed Tam 'poolmünt') oli 1974–1979 väike Bhutani mündiühik. Algselt oli Chetrum'i väärtus pool India ruupiat. Hiljem langes see umbes ühe paisa väärtusega vaskmündiks. Aastal 1957 jaotati Bhutani ruupia 100 naya paisa'ks. Aastal 1974 asendati Bhutani ruupia Bhutani ngultrumiga, mis jagunes 100 Chetrum'iks (paisa'ks) ning oli väärtuselt võrdne India ruupiaga. Aastal 1979 toimus mündireform, millega Chetrum asendati Chhertrum'iga.
Otto Tint

Otto Tint (3. märts 1901 Sõmerpalu vald, Võrumaa – 12. veebruar 1945) oli Sõmerpalu vallavanem. Ta oli kaitseliitlane, Võru põllumeeste konvendi liige ja 1940. aastal Sõmerpalu vallavanem. 1941. aastal oli ta Osula aleviku metsavendade grupi juht, valiti valla Omakaitse juhiks. 10. juulil võttis omavalitsuse juhtimise üle ja 12. juulil määrati Võru maavalitsuse poolt vallavanemaks. Otto Tint kirjutas 1942. aastal oma mälestused Suvesõjast. Ta arreteeriti NKVD poolt 11. septembril 1944 ja hukati. Kommunismiohvrite andmebaas
Haiti lipp

Haiti lipp on Haiti Vabariigi riigilipp. Praegune lipp võeti kasutusele 25. veebruaril 1986. Selle eeskujuks on Prantsusmaa lipp. Plagu on kahe horisontaalse väljaga, millest ülemine on sinine ja alumine punane. Riigilipu keskel on Haiti vapi kujutis. Sini-punane lipp tekkis vabadusvõitluse ajal, mil Prantsusmaa lipult eemaldati valge väli kui valge mehe sümbol. Aastatel 1964–1986 oli Haiti lipp kahe vertikaalse väljaga, parempoolne must ja vasakpoolne punane. Haiti lipp 1807–1964 Haiti riigilipp 1964–1986 Haiti rahvuslipp 1964–1986